**VÝZVA**

**na predkladanie žiadostí o poskytnutie príspevku zamestnávateľom zapojeným do systému duálneho vzdelávania**

Štátny inštitút odborného vzdelávania (ďalej len „inštitút“), P.O. Box 63, Bellova 54/a, 837 63 Bratislava v súlade so zákonom č. 61/2015 Z. z. o odbornom vzdelávaní a príprave v znení neskorších predpisov (ďalej len „zákon“),

**VYZÝVA**

oprávnených žiadateľov k predkladaniu žiadostí o poskytnutie

**finančnáho príspevku na zabezpečenie praktického vyučovania v systéme duálneho vzdelávania podľa ustanovenia §21a zákona v školskom roku 2022/2023**

Žiadosti o poskytnutie príspevku vrátane príloh je možné podať najneskôr do 31. marca 2023[[1]](#footnote-1).Žiadosti o poskytnutie príspevku podané po tomto termíne nebudú inštitútom akceptované.

Príspevok sa vzťahuje na zamestnávateľov (veľké podniky, malé a stredné podniky, mikropodniky) zapojených do systému duálneho vzdelávania podľa zákona.

Žiadosť o poskytnutie príspevku (ďalej len „žiadosť“) je možné podať:

* **osobne** do podateľne inštitútu na adrese:

Štátny inštitút odborného vzdelávania

Stromová 9

 831 01 Bratislava

* **poštou** na adrese**:**

Štátny inštitút odborného vzdelávania

Úsek podporných činností

Odbor priamych platieb

Bellova 54/A

837 63 Bratislava

* **elektronicky** do elektronickej schránky ŠIOV cez [www.slovensko.sk](http://www.slovensko.sk), dokumenty je potrebné elektronicky podpísať kvalifikovaným elektronickým podpisom (KEP)[[2]](#footnote-2)

Pri osobnom doručení žiadosti dátum na pečiatke podateľne inštitútu nesmie byť neskorší ako dátum stanovený za posledný deň prijímania žiadosti.

Pri doručení žiadosti poštou je rozhodujúci dátum pečiatky pošty na obálke, ktorý nesmie byť neskorší ako dátum stanovený za posledný deň prijímania žiadosti.

Pri elektronickom podaní je dátumom doručenia dátum podania do elektronickej schránky.

Žiadateľom o  poskytnutie príspevku je samotný príjemca, ktorý predloží inštitútu žiadosť, vrátane vyhlásenia podľa prílohy k Výzve. Ich vzor je zverejnený na webovom sídle inštitútu a Ministerstva školstva, vedy, výskumu a športu SR ([www.minedu.sk](http://www.minedu.sk) a [www.siov.sk](http://www.siov.sk)).

V Bratislave, dňa 30.01.2023

 **B r a n i s l a v H a d á r**

 riaditeľ ŠIOV

**Prílohy:**

1. Žiadosť o poskytnutie príspevku na duálne vzdelávanie
2. Vyhlásenie
1. Ustanovenie §21a, bod 4 zákona [↑](#footnote-ref-1)
2. § 19 zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov [↑](#footnote-ref-2)